dh-unibe/image-text_koenigsfelden-charters-post-1500 huggingface dataset:
Kgsf. 176
sine dato ✳
wist ùber den zend₎ zuͦ
Seon
ùbˀ den zehentē ze Seon
K
I 1
✳ convent ✳ der ✳ vj
Staatsarchiv
AARGAU
✳
Königsf. 176
f f f
Ùnsen hochgelopten herren, herzoge Albrechte und herzoge Otten, ✳ herzogē ze Ostˀrich, ✳
enbuͥt ich, Jacob von Schenkon, ✳ minen willigē dienst, ✳ ze allen ziten bereit. ✳ ich sende uͥch
und gib ùf ✳ mit disem briefe ✳ drithalb mark geltes ✳ an einem zehenden, ✳ der ze Seon
gelegē ist, ✳ den Johans und Marquard, mines bruͦder Heinrichs, seligē, sùne, ✳ von uͥch ze
lehen hatten, ✳ der rechtˀ vogt ich bin. ✳ un̄ han oͧch dis getan mit der vorgenantē mines
bruͦder kinden ✳ fruͥnden ✳ rate, ✳ un̄ bitte uͥch, ✳ das ir den vorgenantē zehendē ✳ lihent
dem bescheiden rittere, hˀn Johanse von Halwile ✳ und henke darumb min ingesigel an
disen brief. ✳ ich, Heinrich von Rinach, ✳ wan dis beschehen ist ✳ mit der kinden fruͥnden rate, ✳
hˀn Ruͦdolfs von Ruͤdiswile, ritters, ✳ hˀn Ruͦdolfs von Winterbˀg, rittˀs, ✳ Johanses vō
Rinach ✳ und Heinrichs von Luternowe, ✳ so henk ich, Heinrich von Rinach, oͧch min ingesigel
ze einem urkuͥnde ✳ an disen brief. ✳